*LĒMUMA PROJEKTS*

**Par nodibinājuma “Vidzemes attīstības aģentūra” likvidāciju**

Izvērtējot Alūksnes novada pašvaldības, turpmāk – pašvaldība, dalību nodibinājumā “Vidzemes attīstības aģentūra”, reģistrācijas Nr. 44103020016, turpmāk – Nodibinājums, konstatēts:

[1.] Atbilstoši Nodibinājuma statūtiem, to 2000.gadā dibinājušas 7 rajonu padomes (Alūksnes, Cēsu, Gulbenes, Limbažu, Madonas, Valkas un Valmieras rajona padome), ar mērķi plānot, veicināt un realizēt visa Vidzemes reģiona līdzsvarotu un ilgspējīgu attīstību.

[2.] Pēc *Lursoft* pieejamās informācijas redzams, ka kopš 2014.gada nav iesniegta gada pārskata informācija, kā arī kopš 2016.gada 29.februāra Nodibinājumam nav aktuālu amatpersonu.

[3.] Atbilstoši Pašvaldību likuma 79.panta pirmajai un trešajai daļai, pašvaldību kopīgu interešu īstenošanai pašvaldības var dibināt kopīgas biedrības un nodibinājumus, ievērojot Pašvaldību likumā un Biedrību un nodibinājumu likumā noteikto. Dome var lemt par pašvaldības dalību biedrībā vai nodibinājumā, kas neatbilst šā panta pirmajā daļā noteiktajam, ja pašvaldības dalību biedrībā vai nodibinājumā paredz starptautiskie normatīvie akti, likums vai Ministru kabineta noteikumi vai pašvaldības dalība ir nepieciešama sabiedrības virzītas vietējās attīstības īstenošanai.

[5.] Pašvaldību likuma pārejas noteikumu 10.punkts noteic, ka pašvaldības līdz 2023.gada 30.jūnijam likvidē to izveidotās biedrības un nodibinājumus, kas neatbilst Pašvaldību likuma 79.pantā noteiktajam, vai izbeidz savu dalību šādās biedrībās un nodibinājumos.

[6.] Pašvaldību likuma 10.panta pirmās daļas 9.punkts noteic, ka domes kompetencē ir likumā noteiktajā kārtībā izveidot, reorganizēt un likvidēt pašvaldības kapitālsabiedrības un nodibinājumus, kā arī lemt par dalību kapitālsabiedrībās, biedrībās un nodibinājumos.

[7.] Biedrību un nodibinājuma likuma 104.pants noteic, ka nodibinājuma darbība izbeidzas ar tiesas nolēmumu; izbeidzoties termiņam (ja nodibinājums dibināts uz noteiktu laiku); ar valdes lēmumu; uzsākot nodibinājuma bankrota procedūru; uz cita likumā vai statūtos noteiktā pamata.

[8.] Atbilstoši Nodibinājuma statūtiem Nodibinājuma darbība izbeidzas ar tiesas nolēmumu; uzsākot Nodibinājuma bankrota procedūru; ar dibinātāju sapulces lēmumu, ja Nodibinājuma mērķu sasniegšanai likumdošanā tiek noteikta cita kārtība un forma. Lēmumu par Nodibinājuma likvidāciju pieņem dibinātāju sapulce.

Izvērtējot pašvaldības dalību Biedrībā, secināms, ka tā atbilst Pašvaldību likuma 79.panta pirmajai daļai, jo dibinātāji ir tikai pašvaldības, tomēr secināms, ka Nodibinājums savu darbību ne faktiski, ne pēc būtības neveic jau kopš 2014.gada, jo nav iesniegta gada pārskatu informācija, kā arī kopš 2016.gada 29.februāra Nodibinājumam nav aktuālu amatpersonu. Pašvaldība Nodibinājuma darbības mērķus sasniedz caur dalību citās organizācijās.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 9.punktu,

Atbalstīt nodibinājuma “Vidzemes attīstības aģentūra”, reģistrācijas Nr. 44103020016 likvidāciju

Domes priekšsēdētājs Dz.ADLERS